ShowTime 我主場

《ShowTime 我主場》係香港電視娛樂製作嘅音樂節目，2016年10月8號至12月24號逢禮拜六21:30-22:30喺ViuTV播，主持係蘇耀宗、陳詠謙。節目創造演唱平台，畀實力派歌手、新晉歌手、熱愛唱歌嘅素人、現役舊歌手，用街頭同舞台形式比拼歌藝，歌手透過爭取網民同現場觀眾即時投票支持，晉級贏出嘅歌手可以參與12月20號喺灣仔會展舉行嘅萬人演唱會，而ViuTV就會喺12月31號禮拜六20:30-22:30播出演唱會精華。每集片尾“香港仲有無樂壇？睇吓你撑唔撑…”。布志綸同Hey Joe Trio係《ShowTime 我主場》第一季台主。

比賽規則
節目會先進行初賽，每集由兩位新舊歌手對決，贏嘅就直入下一輪淘汰賽，輸嘅都可以參加復活賽。

初賽比賽結果由觀眾投票嘅得票率去定：
Busking街頭演唱
網上投票
舞台現場演繹

次輪淘汰賽結果由觀眾同嘉賓投票嘅得票率去定：
觀眾投票
兩位嘉賓投票

復活賽參賽資格：
由各集落敗者互選產生，最高票數4位歌手出線。

復活賽結果由觀眾投票嘅得票率去定：
觀眾投票

總決賽結果由觀眾同嘉賓投票嘅得票率去定：
觀眾投票
嘉賓投票

每集一覽

ViuTV：ShowTime 我主場

2016年ViuTV節目